Liikuvus - 10 esiuudist : VOLVO TRUCKS Kasutatud veoautodTrucks PortalVolvo kollektsioonEi leia otsitavat? Vajuta siia!Volvo Action Service Otsing
Classic mudelid Vedu kesk- ja äärelinnas Keskkond Pealisehituse paigaldamine Sõiduki garantii Tarvikud Toodete brozüürid Interaktiivne ülevaade Juhi elektrooniline käsiraamat Kontrollige oma veojõudu - automaatselt
Kui muda või liiv on tee üle ujutanud, on edasi sõitmine ainuke viis probleemide vältimiseks. Siin ei leidu Volvo FMX-i vedavale esiteljele väärilist vastast. Eriti nüüd, kui see on varustatud uue automaatse täisveokontrolliga (ATC) – nutika funktsiooniga, mis lülitab esitelje automaatselt sisse just siis, kui vaja.
On raske uskuda, et puhta valge särgiga ehitusvaldkonna juht on saabunud just Brasiilia mudamülgastest. Kuni ta hakkab rääkima uue automaatse täisveo eelistest.
Nii-öelda paanikanupp
Meie vedav esitelg on alati olnud valitav ja vajadusel kergesti sisselülitatav. Siiski soovisime seda edasi arendada, et vähendada juhi pingeid. „Automaatset täisveokontrolli kasutades võib veokijuht olla kindel, et piisav veojõud on alati olemas, kui vaja. Ja ainult siis, kui seda on tegelikult tarvis,“ ütleb Jonas Odermalm.
Kuigi pidev täisvedu on ehitusveokite korral üldlevinud, on Volvo otsustanud probleemile teisiti läheneda. Jonas Odermalm meenutab üht kõrbes läbiviidud katset. „Tegelikult on seda vaja vaid 2–5% tööajast. See tähendab, et 95% ajast raiskab vedav esitelg kütust, kui see just ei ole automaatse täisveokontrolliga FMX-i all.“
Vaba veeremine
Kui tingimused võimaldavad, lülitab süsteem esitelje automaatselt välja. See tähendab, et mootorist tulev jõud kantakse üle otse vedavale tagateljele ja muud rattad veerevad vabalt, tarvitades vähem kütust. Veokiga on ka kergem manööverdada, kui esirehvide kogu haardevõime saab kasutada juhtimiseks. Lisaboonusena kulub ka esitelg nii vähem.	Ekstreemsetes tingimustes
Kuuerattaveoga veoki korral on hädavajalik omada telgedevahelist diferentsiaalilukku, mis lukustaks omavahel kaks diagonaalis asetsevat vedavat tagaratast. Jonas Odermalmi sõnul piisab sellest paljudes olukordades. „Kui olud tõeliselt libedaks muutuvad, tuleb rakendada ka vedav esitelg. See päästab teid paljudest täbaratest olukordadest – liigume äärmusliku liikuvuse juurde.“
„Siis on meil veel nii-öelda paanikanupp. Selle vajutamine lukustab esidiferentsiaali ning muudab veoki juhtimise raskeks – kuid võimaldab siiski kuivale maale tagasi jõuda.“
Teedel ja maastikul
Küsimuse peale, kellele selline mobiilsus vajalik on, vastab Jonas Odermalm kärmelt: ATC annab kõik vedava esitelje eelised, jäädes sama mugavaks kui pideva veoga süsteem. Usun, et seda oskavad hinnata kõikide veokite juhid: nii 4×4 teehooldusveokite, kõrbes naftatorude juures töötavate 6×6 kallurite, 8×6 karjäärikallurite kui ka 10×6 autokraanade juhid liivastel ehitusplatsidel.“
„Ilma meie tuntud vastupidavuse ja töökindluseta ei oleks see muidugi sugugi nii ahvatlev,“ lisab ta.
Täpsem teave automaatse täisveokontrolli kohta